நவம்பர் 15 ஆம்,1989ஆண்டு இந்தியா-பாகிஸ்தான் அணிகளுக்கு இடையேயான டெஸ்ட் கிரிக்கெட் போட்டி கராச்சியில் நடைபெற்றது. முதலில் விளையாடிய பாகிஸ்தான் 409 ரன்கள் குவித்து ஆட்டமிழக்க, அடுத்து விளையாடிய இந்திய அணி 41 ரன்களுக்குள் 4 விக்கெட் இழந்த போது களம் இறங்கினார் இந்த 16 வயது இளைஞன். முதல் போட்டியில் 24 பந்துகளை சந்தித்து 2 பவுண்டரிகளுடன் 15 ரன்கள் எடுத்து ஆட்டமிழந்தார். ஆனால் அப்போது யாரும் அறிந்திருக்க வாய்ப்பு இல்லை; இவரே பின்னாளில் ‘கிரிக்கெட்டின் கடவுள்’என கொண்டாடப்படுவார் என்று. அன்று வெறும் 24 பந்துகளை மட்டுமே சந்தித்த சச்சின் அதே இந்திய அணிக்காக 24 ஆண்டுகள் விளையாடுவார் என்று.